《清明日维扬舟中作》
清代·揆叙

雨丝吹遍杏花风，令节吴州插柳同。十里寻芳输杜牧，全家上冢羡庞公。

无边丽景王程里，有限韶华客路中。更喜前行烟月好，轻帆明日过江东。

作者简介：揆叙（1675—1717）纳喇氏，字凯功，号惟实居士，谥文端，姓纳喇氏，清满州正黄旗人，大学士纳兰明珠的第二个儿子。康熙间由二等侍卫授侍读，累官至左都御史，着有《隙光亭杂识》、《益戒堂诗集》、《鸡肋集》。